钦定古今图书集成/明伦汇编/闺媛典/第048卷 > 陈怡情
## 钦定古今图书集成/明伦汇编/闺媛典/第048卷 > 陈怡情

按《漳州府志》：“陈氏，名德金，字怡情，右丞晋国公罗良
之继室也。至正丙午，陈友定据福建，发兵攻漳，良谓
陈氏曰：‘国破身亡，理也。吾闻忠臣不顾家，汝当自为
计’。陈氏泣曰：‘妇人之义，有死而已。夫既与国同存亡，
我亦与夫同生死，岂有他哉’！城陷，良决战死，陈氏投
后园鱼池中。乡人哀之，相与舁葬于绿江之𣸣。时呼”
为“烈妇冢”云。